અરૂણ જેટલીએ કોઈપણ જાતની શરમ રાખ્યા વગર કે હિન્દુસ્તાનની ગરીબ જનતા સાથે વિવેકી ભાષામાં વાત કરવાને બદલે સોઈ ઝાટકીને એમ કહી દીધું હતું કે પેટ્રાેલ-ડીઝલનો ભાવ ઘટશે નહી અને તેના પરની ડયુટી ઘટાડવામાં આવશે નહી. આ માણસને પ્રજાદ્રાેહ કરવાનો જાણે પીળો પરવાનો મળ્યો હોય તેવી રીતે આંચકાજનક નિવેદનો તેના આવતા રહે છે. આ માણસમાં બિલકુલ પરિપકવતા નથી અને કોઈ ગંભીરતા નથી. બે દિવસ પહેલા અરૂણ જેટલીએ વધુ પડતી બુધ્ધિનું પ્રદર્શન કરીને એમ કહ્યું હતું કે સ્વીસમાં જેટલા નાણાં પડયા છે એ બધા કંઈ બ્લેક નથી. નાણામંત્રી પિયુષ ગોયલે એવી જાહેરાત કરી હતી કે 2019માં અમે સ્વીસ સત્તાવાળાઆે પાસેથી બ્લેકમનીનો તમામ ડેટા મેળવી લેશું અને કયા ભારતીયના કેટલા રૂપિયા ત્યાં છે તેની બધી જાણકારી અમને મળી જશે. પિયુષ ગોયલના આ નિવેદન બાદ અરૂણ જેટલીએ બુધ્ધિનું દેવાળું ફુંકતું નિવેદન કર્યુ હતું.